                      
ROMANIA
JUDETUL NEAMT
COMUNA ION CREANGA
PRIMAR


PROIECT  DE  HOTĂRÂRE
Nr.49 din  28.07.2026 
privind  aprobarea dezmembrarii imobilului- drum ,
 apartinând  UAT- Comuna  Ion Creangă. 

    Analizând  temeiurile  juridice  :
-Art. 25 alin.(2) din Legea cadastrului si a publicitatii imobiliare nr.7/1996,republicata cu modificarile si completarile ulterioare, 
-art.23 lit.,,b”,art.132 alin.(1), art. 133, alin.(1)  si ale art.135 alin.(1)lit,, a” si alin (3)  din Ordinul nr.700/2014 privind aprobarea Regulamentului de avizare,receptie si inscriere in evidentele de cadastru si carte funciara,cu modificarile si completarile ulterioare;
-art. 29, alin.(1) și alin.(5) din Legea nr. 350/2001 privind amenajarea teritoriului și urbanismul cu modificarile si completarile ulterioare;
-art. 6, alin.(1) și alin. (6) lit. ,,c”, din Legea nr. 50/1991 privind autorizarea executării construcțiilor și unele măsuri pentru realizarea locuințelor , cu modificarile si completarile ulterioare;
-art. 551 alin.(1) , art. 552 , art. 553 alin.(1) , art. 555 alin.(1)  si (2)  , art. 556 , art. 867, art. 868, art. 879, alin. (2) și alin. (5) și art. 880 din Codul civil, adoptat prin Legea nr.287/2009, cu modificările şi completările ulterioare;
-art. 87, alin. (5), art. 354 și art. 355, din O.U.G. nr. 57/2019 privind codul administrativ; 
-Art. 269 din Legea nr.134/2010 privind Codul de procedura civila,cu modificarile si completarile ulterioare;
-Legea nr. 24/2000 privind normele de tehnică legislativă pentru elaborarea actelor normative, republicată , cu modificările și completările ulterioare
  Ținând  seama   de  prevederile :
- H.C.L  nr. 121  din  27.12.2017 privind  aprobarea  inventarului  bunurilor din doemniul  public  al  comunei  Ion Creangă .
- H.C.L nr. 33 din 31.03.2022  privind  aprobarea modificarii  si  completarii  inventarului domeniului  public al  Comunei  Ion Creanga , judetul Neamt , in  vederea  obtinerii  extraselor  de carte  funciara .
   Luând  act  de :
-Anuntul  prin care se  aduce la  cunoștință și se supune dezbaterii publice proiectul de hotărâre , inregistrat  la  nr. 8286 din 28.07.2026, 
- Plan de amplasament si delimitare a imobilelor cu propunere de dezlipire intocmit de persoana autorizată;
- Referatul de admitere (dezmembrare terenuri), 
-Referatul  de aprobare  al  primarului  comunei  Ion Creangă inregsitrat  la  nr. 8284 din 28.07.2026,
-raportul de specialitate , nr. 8285 din 28.07.2026 intocmit  de d-na Trișcău Mariana ,consilier   in  cadrul  compartimentului  administrarea  domniului  public  și  privat , 
-avizul pentru  legalitate ,intocmit de  secretarul general  al  UAT ; 
-avizele  comisiilor  de specialitate  ale  Consiliului  local .
     In temeiul  dispozitiilor art.129  alin. (1) si alin. (2) lit.,,c”, alin.(4)  lit.,,f” , alin.(6) lit.,,c”  , alin.(14), art.139 alin.(1)si (3) lit.,,g”  , art. 140  alin.(1),  art. 196, alin. (1) lit.,,a” , art. 197 alin.(4)  si  (5) , art. 198 alin.(1)  si alin.(2), art. 200 precum  si  ale  art. 243 alin.(1) lit.,,a”  din O.U.G nr. 57/2019 privind Codul administrativ, cu modificarile si completarile ulterioare ;
                Primarul  Comunei  Ion Creangă , județul  Neamț ,

PROPUNE :



-02- 

        Art.1  Se aproba dezmembrarea unui bun imobil-drum, proprietate publică a Comunei Ion Creanga , situat pe raza satului Recea , strada  Bisericii, județul Neamt, în suprafață de 4.157 mp, carte funciară nr.52509 intravilan Comuna Ion Creangă, în două loturi, respectiv:
- Lot 1, în suprafaţă de  3.657mp, cu numărul cadastral 59.971;
- Lot 2, în suprafaţă de 500 mp, cu numărul cadastral 59.972;
     Art.2 Bunul imobil este identificat conform planului de amplasament si delimitare a
imobilului cu propunere de dezmembrare anexat .
     Art.3 Inventarul domeniul public al  Comunei Ion Creangă se va actualiza în mod corespunzător.
     Art.4 Se imputerniceste  Primarul  comunei Ion Creangă , d-nul  Tabacariu Dumitru- Dorin , sa semneze actul autentic de dezmembrare al terenurilor ce fac obiectul prezentei, atat la Notariat cat si la O.C.P.I, pentru îndeplinirea tuturor formalităților legale, in vederea dezmembrării imobilelor identificate la  art. 1 la  prezenta ;
    Art.5 Prezenta  poate fi atacata la Instanta de Contencios Administrativ ,in conditiile Legii contenciosului administrative nr.554/2004,cu modificarile si completarile ulterioare; 
    Art. 6 Cu ducere la îndeplinire a sarcinilor din prezenta hotărâre se însărcinează Primarul comunei  Ion Creanga prin compartimentele de  specialitate .
     Art.7 Secretarul  general  al  UAT   va  comunica  prezenta  instituţiilo, autoritatilor si persoanelor  interesate.

Inițiator 
PRIMAR 
Dumitru – Dorin TABACARIU

                 Nr. 8284 din 28.07.2026


REFERAT  DE  APROBARE 
La  Proiectul de  hotărâre privind  aprobarea  dezmembrarii unui imobil- drum ,
 apartinând  UAT- Comuna  Ion Creangă

    Propunerea  de  dezmembrare a  imobilului - drum,  având  numarul cadastral  52509  apartinând  UAT Comuna Ion Creanga, judetul Neamt, domeniul public,  în suprafată totala de 4157 mp,  amplasat in satul Recea , inscris in CF cu nr. 52509, se propune  spre  aprobare  impartirea  in  în două loturi, respectiv:
- Lot 1, în suprafaţă de  3.657mp, cu numărul cadastral : 59971 ;
- Lot 2, în suprafaţă de 500 mp, cu numărul cadastral: 59972 ;
   Pentru  înscrierea  în Cartea  funciară  a  operațiunii  de modificare a  imobilului , prin  dezlipire  in  câte  două  loturi ,  documentațiile  cadastrale  vor  fi  însotite  de  act autentic  de  dezmembrare , conform  reglementărilor  Codului  Civil  și  Legii  nr. 7/ 1996 .
 Referitor la situatia juridica a terenului in cauza. Terenul intravilan in suprafata de 4157 mp face parte din categoria “drum- strada Bisericii”  a fost  inscris in proprietatea publica a comunei ca urmare a finalizarii operatiunile de cadastru sistematic in anul 2020. 
   La realizarea documentatiei cadastrale nu s-a avut în vedere faptul ca in partea de Nord- Est  a drumului este amenajată o parcare  si construită o Troiță  a Eroilor, drumul cuprizand si terenurile aferente acestora.
  Motivat ca in curtea  bisericii nu poate  fi  edificată construirea  unei  capele  mortuare , datorita  lipsei de teren , va propun dezlipirea  suprafetei de 500 mp  din suprafata  totala de 4157 mp drum,  ocupată cu parcare  si  Troită Eroi in vederea atribuirii in folosință gratuită Bisericii  Recea. 
 Conform art. 286 alin.(4) din Codul administrativ, privind bunurile proprietatea publica, Domeniul public al comunei, al oraşului sau al municipiului este alcătuit din bunurile prevăzute în anexa nr. 4, pct. 1 drumurile comunale, vicinale şi străzile, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean.  
  Prin art. 879  din Codul Civil prevede : Imobilul înscris în cartea funciară se modifică şi prin dezlipiri, dacă se desparte o parte din imobil sau se micşorează întinderea acestuia.  Alipirea sau dezlipirea unui imobil grevat cu sarcini nu se poate face decât cu consimţământul titularilor acelor sarcini. Refuzul titularilor sarcinilor nu trebuie să fie abuziv, el putând fi cenzurat de către instanţa judecătorească.  Operaţiunile de modificare a imobilului înscris în cartea funciară, prin alipiri sau dezlipiri, au caracter material şi nu implică nici un transfer de proprietate.În caz de alipire sau dezlipire, imobilele rezultate se vor transcrie în cărţi funciare noi, cu menţionarea noului număr cadastral pentru fiecare imobil, iar cartea funciară sau, după caz, vechile cărţi funciare se vor închide, fără a se mai putea redeschide pentru alte înscrieri. (art. 880).                  
 Conform art. 132, alin.(1) din Ordinul  ANCPI nr. 700/2014,  privind aprobarea Regulamentului de avizare, recepţie şi înscriere în evidenţele de cadastru şi carte funciară: Imobilul poate fi modificat prin alipiri sau dezlipiri. Aceste operaţiuni de modificare a imobilului au caracter material şi nu implică niciun transfer de proprietate. Modificările care intervin prin operaţiunile de alipire / dezlipire se fac pe baza unor documentaţii cadastrale recepţionate de biroul teritorial şi a consimţământului proprietarului sau al posesorului notat în cartea funciară, exprimat prin înscris în formă autentică sau, după caz, prin hotărâre judecătorească definitivă. În caz de alipire/dezlipire imobilele rezultate primesc numere cadastrale noi şi se transcriu în cărţi funciare noi. Art. 135, alin.(1), lit.,, a,,, din punct de vedere tehnic, dezlipirea este operaţiunea de împărţire a unui imobil înscris în cartea funciară în două sau mai multe imobile cu suprafeţe egale/inegale ce se vor înscrie în cărţi funciare distincte.  




    Având  în  vedere  statutul de  autoritate publică  a  Consiliului  local , conform  prevederilor  art. 287 lit.,,b,,   din O.U.G nr. 57/ 2019  privind  Codul  administrativ Exercitarea dreptului de proprietate publică,   autorităţile deliberative ale administraţiei publice locale, pentru bunurile aparţinând domeniului public al unităţilor administrativ – teritoriale ,,
  vă  propun  spre analiză si   aprobare   operațiunile   de modificare  a  imobilelor  înscrise  în cartea  funciară  prin alipiri/ dezlipiri  se  pot  efectua  in  baza  hotărârii  consiliului  local (act  autentic  prevăzut  de  lege )  
    Drept  pentru  care  va  supunem  spre  dezbatere și aprobare  proiectul  de  hotărâre privind  aprobarea  dezmembrarii unui imobil- drum , apartinând  UAT- Comuna  Ion Creangă în  forma  și  conținutul  prezentat .

PRIMAR,
Dumitru- Dorin TABACARIU

Raport de  specialitate 
La  Proiectul de  hotărâre privind  aprobarea  dezmembrarii unui imobil- drum  ,
 apartinând  UAT- Comuna  Ion Creangă

 I. Obiectul raportului- Dezmembrarea imobilului – DRUM, identificat prin numărul cadastral 52509, înscris în Cartea Funciară nr. 52509  a Comuei Ion Creangă .
Dezmembrarea imobilului este solicitată în vederea donării ulterioare a unui  lot rezultat.
II. Date privind imobilul
Imobilul care face obiectul dezmembrării este situat în:
1. UAT: Ion Creangă ;
1. localitatea: Recea;
1. strada: Bisericii;
1. nr.: 11;
1. nr. cadastral: 52509;
1. nr. Carte Funciară: _52509;
1. suprafața totală: 4157  mp;
1. categoria de folosință: Drum;
1. proprietar: U.A.T. Ion Creangă.
Dreptul de proprietate asupra imobilului este înscris în Cartea Funciară nr. 52509, conform documentelor cadastrale existente.
III. Situația propusă
Potrivit documentației cadastrale întocmite de S.C. Multicad S.R.L., imobilul cu suprafața totală de 4157  mp  urmează să fie dezmembrat în două  loturi, după cum urmează:
	Nr. lot
	Suprafața     
	Categoria de folosință
	          Observații

	Lot 1
	500  mp   
	curții-construcții
	

	Lot 2
	3.657  mp   
	 Drum
	

	Total
	4.157  mp
	
	


Suprafețele loturilor rezultate din dezmembrare însumează suprafața totală a imobilului inițial, conform documentației cadastrale.
Dezmembrarea are ca scop individualizarea loturilor rezultate, în vederea  corectarii  situatiei juridice  existente .
IV. Documentația avută în vedere
În vederea analizării solicitării au fost avute în vedere, după caz, următoarele documente:
1. actul care atestă dreptul de proprietate asupra imobilului;
2. extrasul de Carte Funciară pentru informare;
3. documentația cadastrală privind dezmembrarea imobilului;
4. planul de amplasament și delimitare a imobilului;
5. planul cu propunerea de dezmembrare;
6. certificatul de urbanism,
V. Analiza și considerentele de specialitate
Din analiza documentelor prezentate rezultă că imobilul identificat prin nr. cadastral 52509, înscris în CF nr. 52509, poate face obiectul operațiunii de dezmembrare, conform documentației cadastrale întocmite în acest scop.
Operațiunea propusă nu modifică suprafața totală a imobilului, ci presupune împărțirea acestuia în loturile prevăzute în documentația cadastrală.
În acest sens, se apreciază că solicitarea privind dezmembrarea terenului este justificată prin scopul declarat,  cu respectarea prevederilor legale și a condițiilor stabilite prin documentația cadastrală și, după caz, prin documentele de urbanism aplicabile.
VI. Propunere
Având în vedere :
1. Art. 25 alin.(2) din Legea cadastrului si a publicitatii imobiliare nr.7/1996,republicata cu modificarile si completarile ulterioare, 
1. art.23 lit.,,b”,art.132 alin.(1), art. 133, alin.(1)  si ale art.135 alin.(1)lit,, a” si alin (3)  din Ordinul nr.700/2014 privind aprobarea Regulamentului de avizare,receptie si inscriere in evidentele de cadastru si carte funciara,cu modificarile si completarile ulterioare;
1. art. 29, alin.(1) și alin.(5) din Legea nr. 350/2001 privind amenajarea teritoriului și urbanismul cu modificarile si completarile ulterioare;
1. art. 6, alin.(1) și alin. (6) lit. ,,c”, din Legea nr. 50/1991 privind autorizarea executării construcțiilor și unele măsuri pentru realizarea locuințelor , cu modificarile si completarile ulterioare;
1. art. 551 alin.(1) , art. 552 , art. 553 alin.(1) , art. 555 alin.(1)  si (2)  , art. 556 , art. 867, art. 868, art. 879, alin. (2) și alin. (5) și art. 880 din Codul civil, adoptat prin Legea nr.287/2009, cu modificările şi completările ulterioare;
1. Art. 269 din Legea nr.134/2010 privind Codul de procedura civila,cu modificarile si completarile ulterioare;

   Ținând cont de cele mai sus menționate se propune spre analiză și aprobarea Consiliului Local Ion Creangă dezmembarea terenurilor mai sus menționate.

Referent 
Petru Borcilă
 
 
 
































  AVIZ  

privind avizul de legalitate  la proiectul de hotărâre privind  aprobarea  dezmembrarii unui imobil- drum,  apartinând  UAT- Comuna  Ion Creangă
 

 
       În conformitate cu prevederile art.243 alin.(1) lit.”a” din O.U.G nr.57/ 2019 privind  Codul  administrativ , înaintez consiliului local prezentul aviz. 

    Analizând proiectul de hotărâre inițiat de primarul comunei  Ion Creanga , am constatat că sunt îndeplinite condiţiile de fond și de formă ale proiectului de hotărâre : 
· S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ; 
· Este iniţiat de dl. primar, conf.art. 136  alin.(1)   din O.U.G nr.57/ 2019 privind  Codul  administrativ ,

      Este elaborat conform : art.129  alin. (1) si alin. (2) lit.,,c”, alin.(4)  lit.,,f” , alin.(14), art.139 alin.(1)si (3) lit.,,g”  , art. 140  alin.(1),  art. 196, alin. (1) lit.,,a” , art. 197 alin.(4)  si  (5) , art. 198 alin.(1)  si alin.(2) , art. 200 precum  si  ale  art. 243 alin.(1) lit.,,a”  din O.U.G nr. 57/2019 privind Codul administrativ, cu modificarile si completarile ulterioare ;


    Tinând cont  ca proiectul de  hotărâre, este  insotit  de referatul de  aprobare  al  primarului  comunei  si de raportul  compartimentului  de  specialitate , consider că sunt îndeplinite condiţiile şi avizez favorabil  proiectul de hotărâre privind privind  aprobarea  dezmembrarii unui imobil- drum,  apartinând  UAT- Comuna  Ion Creangă


  

Ion Creanga , la data de 28.07.2026
SECRETAR  GENERAL 
Mihaela   Niță  




 
	

